Սերգեյ Կորսակով

Սերգեյ Սերգեևիչ Կորսակով (, ), ռուս հոգեբույժ, հոգեբուժության մոսկովյան դպրոցի հիմնադիրը, հասարակական գործիչ։

Կենսագրություն 
1875 թ. ավարտել է Մոսկվայի համալսարանի բժշկական ֆակուլտետը։ 1892 թ. եղել է Մոսկվայի համալսարանի պրոֆեսոր և նյարդա-հոգեբուժական կլինիկայի ղեկավար։ 1887 թ. պաշտպանել է դոկտորական դիսերտացիա «Ալկոհոլային պարալիզ» թեմայով, որը նրան մեծ հռչակ բերեց։

Կորսակովն առաջինը նկարագրեց պոլիներիտիկ պսիխոզը՝ հիշողության բնորոշ խանգարումներով, որը Բժշկագիտության միջազգային 12-րդ կոնգրեսում (Մոսկվա, 1897 թ.) անվանվեց «Կորսակովի հիվանդություն» (կորսակովյան պսիխոզ)։

Հոգեբուժության մեջ նոզոլոգիական ուղղության հիմնադիրներից է, դասական «Հոգեբուժության դասընթաց»-ի (1893) հեղինակը։ Նկարագրել է շիզոֆրենիան, որպես ինքնուրույն հիվանդություն՝ անվանելով այն «դիզնոյա»։ Եղել է նյարդախտաբանների և հոգեբույժների մոսկովյան ընկերության հիմնադիրը, «Նյարդախտաբանություն և հոգեբուժություն» ամսագրի ստեղծողը, բժիշկների «Պիրոգովյան ընկերության» վարչության նախագահը։

Կորսակովի անունով է կոչվում (1949) Մոսկվայի առաջին բժշկական ինստիտուտի հոգեբուժական կլինիկան (Իվան Միխայիլովիչ Սեչենովի անվան)։

Գրականություն 
 В. М. Банщиков. С. С. Корсаков (жизнь и творчество). — Москва։ Всесоюзное научное медицинское общество невропатологов и психиатров, 1967. — 340 с. — 3000 экз.

Ծանոթագրություններ 

Ռուս հոգեբույժներ
Մոսկվայի պետական համալսարանի շրջանավարտներ
Մոսկվա քաղաքում մահացածներ
Ռուս հասարակական գործիչներ
Բժշկական գիտությունների դոկտորներ
Ռուս հոգեբաններ
Մոսկվայի պետական համալսարանի դասախոսներ